B4-0239 og 0289/99

Beslutning om situationen i Belarus

Europa-Parlamentet,

* der henviser til sine tidligere beslutninger om situationen i Belarus,

A. der henviser til, at de demokratiske strukturer i Belarus, der blev indfoert i 1994, blev ophaevet i 1996 af praesident Alexander Lukasjenko efter en omstridt folkeafstemning, som mange vestlige lande betragtede som uretmaessig,

B. der henviser til, at praesident Lukasjenko derefter aendrede forfatningen, oploeste det lovligt valgte parlament og forlaengede sin egen praesidentperiode, der efter 1994-forfatningen egentlig skulle udloebe den 20. juli 1999, indtil 2001,

C. der henviser til, at den nye belarussiske forfatning ikke er blevet anerkendt hverken af den belarussiske opposition eller af de vestlige lande og internationale organisationer,

D. der konstaterer, at lederne af den belarussiske opposition har planlagt praesidentvalg i Belarus den 16. maj 1999, et initiativ, som har faaet myndighederne til at tilbageholde og retsforfoelge 17 medlemmer af oppositionens centrale valgkommission og til at advare de belarussiske dagblade om ikke at offentliggoere materiale om oppositionens valgtidsplan,

E. der beklager, at menneskerettighedssituationen i Belarus som helhed loebende er blevet ringere under praesident Lukasjenko, hvilket placerer Belarus blandt de lande i verden, der i stoerst omfang kraenker menneskerettighederne,

F. der tager OSCE's bestraebelser paa at fremme reetablering af demokratiske strukturer i landet samt organisationens seneste tilbud om at maegle i den aktuelle strid mellem praesidenten og oppositionen til efterretning,

G. der konstaterer, at oppositionspolitikere naegtes adgang til de statskontrollerede trykte medier, radio og tv, hvilket hindrer en aaben offentlig debat og afholdelse af helt frie og retfaerdige valg, og at alle demokratiske partier derfor har opfordret til boykot af de kommunalvalg, myndighederne har planlagt til maj 1999,

H. der henviser til, at journalister loebende chikaneres af myndighederne og til, at der ikke findes nogen demokratisk medielov og ingen pressefrihed,

I. erindrer om, at de personer, der organiserer og deltager i fredelige offentlige demonstrationer til stadighed bliver arresteret, faengslet og idoemt boeder,

1. opfordrer praesident Lukasjenko og den belarussiske regering til at genetablere demokratiet og sikre respekt for menneskerettighederne i Belarus, navnlig mediefrihed;

2. opfordrer til, at der afholdes et frit og retfaerdigt praesidentvalg inden udloebet af praesident Lukasjenkos valgperiode og anmoder om, at dette valg afholdes i overensstemmelse med OSCE-normerne og overvaages af EU og OSCE;

3. opfordrer indtraengende praesident Lukasjenko til at standse kriminaliseringen og chikaneringen af oppositionskraefter, der forbereder den legalt planlagte kampagne i forbindelse med praesidentvalget;

4. opfordrer praesident Lukasjenko og Belarus' regering til at garantere alle oppositionspolitikere omgaaende og ubegraenset adgang til den statslige trykte presse, radio og tv;

5. konstaterer, at den demokratiske opposition boykotter kommunalvalgene, hvilket vil goere dem ugyldige;

6. stoetter fuldt ud OSCE's forsoeg paa at fremme dialogen mellem praesidenten og oppositionen for at undgaa yderligere splid;

7. opfordrer praesident Lukasjenko og Belarus' regering til at garantere de belarussiske borgere ret til fredelig offentlig protest og til at afholde sig fra yderligere vilkaarlige arrestationer af personer, der organiserer og deltager i demonstrationer;

8. paalaegger sin formand at sende denne beslutning til Raadet, Kommissionen, OSCE og Belarus' praesident, regering og parlament.